open-index/open-wikipedia-markdown huggingface dataset:
2023 క్రికెట్ ప్రపంచ కప్ జట్లు

2023 క్రికెట్ ప్రపంచ కప్ కోసం వివిధ దేశాలు ఎంపిక చేసిన స్క్వాడ్‌ల జాబితా ఇది. అన్ని జట్లు 15-ఆటగాళ్ళతో కూడిన స్క్వాడ్‌లను సెప్టెంబరు 28 నాటికి ఖరారు చేసి అంతర్జాతీయ క్రికెట్ కౌన్సిల్‌కు  ఇవ్వాలి. ఈ తేదీ తర్వాత మార్పులేమైనా చెయ్యాలంటే ఐసిసి ఆమోదం అవసరం.

## సూచిక

## ఆఫ్ఘనిస్తాన్
ఆఫ్ఘనిస్తాన్, 2023 సెప్టెంబరు 13 న జట్టును ప్రకటించింది.  ఫరీద్ అహ్మద్, షరాఫుద్దీన్ అష్రాఫ్, గుల్బదిన్ నాయిబ్ లను రిజర్వు ఆటగాళ్ళుగా ప్రకటించింది.

కోచ్:  జోనాథన్ ట్రాట్

## ఆస్ట్రేలియా
ఆస్ట్రేలియా తమ జట్టును 2023 సెప్టెంబరు 6న ప్రకటించింది 

కోచ్: ఆండ్రూ మెక్‌డొనాల్డ్

## బంగ్లాదేశ్
బంగ్లాదేశ్, 2023 సెప్టెంబరు 26 న తన జట్టును ప్రకటించింది.

కోచ్:  చండికా హతురుసింగ

## ఇంగ్లాండ్
ఇంగ్లాండ్, 2023 ఆగస్టు 16 న 15 మందితో కూడిన తాత్కాలిక జట్టును ప్రకటించింది. 

కోచ్:  మాథ్యూ మోట్

1Jason Roy were ruled out due to back injury and were replaced by Harry Brook.

## భారతదేశం
భారతదేశం తమ జట్టును 2023 సెప్టెంబరు 5 న ప్రకటించింది 

## నెదర్లాండ్స్
నెదర్లాండ్స్, తమ బృందాన్ని 2023 సెప్టెంబరు 7 న ప్రకటించింది.

కోచ్:  ర్యాన్ టెన్ డోషేట్ 

## న్యూజీలాండ్
న్యూజీలాండ్ తమ బృందాన్ని 2023 సెప్టెంబరు 11 న ప్రకటించింది.

Coach:   గ్యారీ స్టెడ్

## పాకిస్తాన్
పాకిస్తాన్, 2023 సెప్టెంబరు 22 న తన జట్టును ప్రకటించింది. రిజర్వు ఆటగాళ్ళుగా అబ్రార్ అహ్మద్, మొహమ్మద్ హారిస్, జమాన్ ఖాన్ లను తీసుకుంది.

కోచ్:  గ్రాంట్ బ్రాడ్‌బర్న్

## దక్షిణాఫ్రికా
దక్షిణాఫ్రికా తమ జట్టును 2023 సెప్టెంబరు 5 న ప్రకటించింది 

కోచ్: రాబ్ వాల్టర్

1Anrich Nortje and Sisanda Magala were ruled out due to injuries and were replaced by Andile Phehlukwayo and Lizaad Williams.

## శ్రీలంక
శ్రీలంక 2023 సెప్టెంబరు 26 న తన జట్టును ప్రకటించింది. చమికా కరుణరత్నే ను రిజర్వు ఆటగాడిగా తీసుకుంది.

కోచ్: క్రిస్ సిల్వర్‌వుడ్

## గమనికలు

## మూలాలు


జట్లు
హర్నాట్ శాసనసభ నియోజకవర్గం

**హర్నాట్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం నలంద జిల్లా, నలంద లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో హర్నాట్, చండీ & నగర్ నౌసా కమ్యూనిటీ డెవలప్‌మెంట్ బ్లాక్స్ ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
చన్పతియా శాసనసభ నియోజకవర్గం

**చన్పతియా శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం పశ్చిమ చంపారణ్ జిల్లా, పశ్చిమ్ చంపారన్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో చన్పతియా కమ్యూనిటీ డెవలప్‌మెంట్ బ్లాక్స్, మఝౌలియా కమ్యూనిటీ డెవలప్‌మెంట్ బ్లాక్‌లోని చనయన్ బంద్, మహానా గని, రతన్మాల, సరిసావా, బరావా సెమరాఘాట్, హర్పూర్ గరావా, దుమారి, మహాన్వా రాంపూర్వా, ధోకరహాన్, బైథానియా భనాచక్, నౌతన్ ఖుర్ద్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
షకీల్ ఖాన్

**షకీల్ అహ్మద్ ఖాన్**, పాకిస్థాన్ మాజీ క్రికెటర్. 1987లో ఒక వన్డే ఆడాడు.

## జననం
షకీల్ అహ్మద్ ఖాన్ 1968, మే 28న పాకిస్తాన్, పంజాబ్ లోని లాహోర్లో జన్మించాడు.

## క్రికెట్ రంగం
పొడుగ్గా, బలంగా ఉన్న షకీల్ ఖాన్ హబీబ్ బ్యాంక్ తరపున మీడియం పేస్ బౌలింగ్ చేశాడు. 1987లో వసీం అక్రమ్ గాయపడినప్పుడు పాకిస్థాన్ తరఫున వన్డే ఆడేందుకు ఎంపికయ్యాడు. పెషావర్‌లోని అర్బాబ్ నియాజ్ స్టేడియంలో ఇంగ్లాండ్‌తో ఆడాడు. తొమ్మిది ఓవర్ల స్పెల్‌లో 50 పరుగులిచ్చి క్రిస్ బ్రాడ్ వికెట్ ను క్లీన్ బౌల్డ్ చేశాడు. 98 పరుగులకే కుప్పకూలిన పాకిస్థాన్ చివరి ఆటగాడిగా బ్యాటింగ్ కు వచ్చి డకౌట్ అయ్యాడు. తరువాత మళ్ళీ పాకిస్థాన్ తరపున ఆడలేదు.

## మూలాలు

## బయటి లంకెలు
* 

వర్గం:జీవిస్తున్న ప్రజలు
వర్గం:1968 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
మోర్ము గావ్

ప్రాజెక్ట్ - 15బి లో స్వదేశంలో తయారుచేసిన విశాఖపట్నం తరగతి స్టెల్త్ గైడెడ్ క్షిపణి విధ్వంసకర యుద్ధనౌక ' ఐఎన్ఎస్ మోర్ముగావ్ ' ను కేంద్ర రక్షణ శాఖ మంత్రి రాజ్ నాథ్ సింగ్ 2022 సంవత్సరం డిసెంబర్ 18వ తేదీన నూక దళంలో ప్రవేశపెట్టారు. ప్రాజెక్ట్ - 15బిలో భాగంగా రూపొందించిన రెండవ నౌక మోర్ముగావ్.

## మోర్ముగావ్ యుద్ధనౌక ప్రత్యేకతలు :
. గోవాలోని చారిత్రాత్మక వాడరేవు నగరమైన మోర్ము గావ్ పేరిట నామకరణం చేశారు.

. ఈ యుద్ధనౌక ఒక పొడవు 163 మీటర్లు కాగా, వెడల్పు 17 మీటర్లు. బరువు 7400 టన్నులు. నాలుగు శక్తివంతమైన గ్యాస్ టర్బైన్లతో నడిచే  మోర్ము గావ్ గంటకు 30 నాటికల్ ( గంటకు 55.56 కిలోమీటర్లు) పైగా వేగాన్ని అందుకోగలదు.

. భారత నౌకాదళం ' వార్ షిప్  డిజైన్ బ్యూరో ' దీనిని డిజైన్ చేయగా ముజుగావ్ డాక్ షిప్ బిల్డర్స్ నిర్మించింది. ఆత్మ నిర్భార్ భారత్ లో భాగంగా చేపట్టిన ఈ నౌక నిర్మాణంలో 75% దేశీయ ఉత్పత్తులనే వాడారు. ఈ నౌకను స్వదేశీ ఉక్కు డి ఎం ఆర్ 249ఏ ఉపయోగించి తయారు చేశారు.

. ఐఎన్ఎస్ మోర్ము గావ్ లో అధునాతన ఆయుధాలు, సెన్సార్లు ఉన్నాయి. అత్యాధునిక నిఘా రాడార్ వ్యవస్థ ఆయుధ వ్యవస్థలకు లక్ష్యాల డేటాను అందించగలదు. ఎలాంటి సమయంలోనైనా దీన్ని ఆపరేట్ చేసేలా నిర్మించారు.

. దీనిలో బ్రహ్మోస్ క్షిపణిలు, దేశీయ టర్పోటో ట్యూబ్ లాంచర్లు, యాంటీ ఎయిర్, యాంటీ సబ్ మెరైన్ రాకెట్ లాంచర్లు ఉన్నాయి.

. అణు, జీవ, రసాయన, యుద్ధ పరిస్థితుల్లోనూ ఇది పోరాడగలదు.

వర్గం:ఐఎన్ఎస్ మోర్ముగావ్
వర్గం:భారత యుద్ధ నౌకలు
మక్సూద్ రానా

**మక్సూద్ రానా**, పాకిస్తానీ మాజీ క్రికెటర్. 1990లో పాకిస్తాన్ తరపున సింగిల్ వన్ డే ఇంటర్నేషనల్స్ ఆడాడు.

## జననం
మక్సూద్ రానా 1972, ఆగస్టు 1న పాకిస్తాన్ లోని లాహోర్ లో జన్మించాడు. మాజీ పాకిస్తానీ క్రికెట్ అంపైర్ షకూర్ రాణా కుమారుడు, మన్సూర్ రాణా సోదరుడు, అజ్మత్ రాణా ఇతని మేనమామ.

## క్రికెట్ రంగం
ఫస్ట్ క్లాస్ క్రికెట్ లో 37 మ్యాచ్ లలో 46 ఇన్నింగ్స్ లలో 252 పరుగులు చేశాడు. అత్యధిక వ్యక్తిగత పరుగులు 41. బౌలింగ్ లో 4885 బంతులలో 2953 పరుగులు ఇచ్చి, 107 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 7/56.

లిస్టు ఎ క్రికెట్ లో 17 మ్యాచ్ లలో 9 ఇన్నింగ్స్ లలో 54 పరుగులు చేశాడు. అత్యధిక వ్యక్తిగత పరుగులు 31. బౌలింగ్ లో 792 బంతులలో 684 పరుగులు ఇచ్చి, 22 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 4/40.

## కోచ్ గా
2021 ఫిబ్రవరిలో, పాకిస్తాన్ క్రికెట్ బోర్డుతో కోచింగ్ కోర్సులు చేపట్టడం ప్రారంభించాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1972 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
మన్సూర్ రాణా

**మన్సూర్ రాణా**, పాకిస్తానీ మాజీ క్రికెటర్. రెండు వన్డే ఇంటర్నేషనల్స్ ఆడడంతోపాటు, ఫస్ట్-క్లాస్ క్రికెట్‌లో 12,000 కంటే ఎక్కువ పరుగులు చేశాడు. తరువాత పాకిస్తాన్‌ క్రికెట్ కోచ్, పాకిస్తాన్ క్రికెట్ జట్టు మేనేజర్‌గా ఉన్నాడు.

## జననం
మన్సూర్ రాణా 1962, డిసెంబరు 27న పాకిస్తాన్ లో జన్మించాడు. రానా మాజీ పాకిస్థాన్ క్రికెట్ అంపైర్ షకూర్ రాణా కుమారుడు, మక్సూద్ రాణా సోదరుడు. అజ్మత్ రాణా ఇతని మేనమామ.

## క్రికెట్ రంగం
ఫస్ట్ క్లాస్ క్రికెట్లో 205 మ్యాచ్ లలో 317 ఇన్నింగ్స్ లలో 12,026 పరుగులు చేశాడు. అత్యధిక వ్యక్తిగత పరుగులు 207* కాగా, 25 సెంచరీలు, 71 అర్థ సెంచరీలు చేశాడు. బౌలింగ్ లో 1243 బంతులలో 715 పరుగులు ఇచ్చి, 20 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 3/31.

లిస్టు ఎ క్రికెట్ లో 145 మ్యాచ్ లలో 128 ఇన్నింగ్స్ లలో 3270 పరుగులు చేశాడు. అత్యధిక వ్యక్తిగత పరుగులు 83 కాగా, 20 అర్థ సెంచరీలు చేశాడు. బౌలింగ్ లో 500 బంతులలో 427 పరుగులు ఇచ్చి, 13 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 2/3.

## కోచ్ గా
క్రికెట్ తరువాత కోచింగ్ ప్రారంభించాడు. ఇతని కోచింగ్‌లో పాకిస్తాన్ అండర్ 19 శ్రీలంకలో 2006లో ప్రపంచ కప్‌ను గెలుచుకుంది. తరువాత, 2010 ఆసియా క్రీడలలో బంగారు పతకాన్ని గెలుచుకున్న పాకిస్తాన్ మహిళా జట్టుకు ప్రధాన కోచ్‌గా నియమించబడ్డాడు. 2019 సెప్టెంబరు 16న పాకిస్తాన్ పురుషుల క్రికెట్ జట్టు టీమ్ ఆపరేషన్స్, లాజిస్టిక్స్ & అడ్మినిస్ట్రేటివ్ మేనేజర్ మేనేజర్‌గా ప్రకటించబడ్డాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1962 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
గులాం అలీ

**గులాం అలీ అన్సారీ**, పాకిస్తానీ మాజీ క్రికెటర్. 1993 - 1995 మధ్యకాలంలో మూడు వన్డేలు ఆడాడు. ఇతడు కుడిచేతి ఓపెనింగ్ బ్యాట్స్‌మన్ గా రాణించాడు. 

## జననం
గులాం అలీ అన్సారీ 1966, సెప్టెంబరు 8 పాకిస్తాన్, సింధ్‌లోని కరాచీలో జన్మించాడు.

## క్రికెట్ రంగం
గులాం అలీ 1990-91లో కరాచీ తరఫున ఫస్ట్‌క్లాస్‌లో అరంగేట్రం చేశాడు. అంతకుముందు తన 23 ఏళ్ళ వయసులో న్యూజిలాండ్ పర్యటనలో జరిగిన రెండో మ్యాచ్‌లో 101 పరుగులు చేశాడు. మరుసటి సంవత్సరం 52.00 సగటుతో 988 పరుగులు కరాచీని క్వాయిడ్-ఎ-అజం ట్రోఫీకి నడిపించడంలో గులాం అలీ కీలకపాత్ర పోషించాడు. 1992-93లో 42.42 సగటుతో 595 పరుగులతో ఇతని ఫామ్ కొనసాగింది. షార్జా వన్డే టోర్నమెంట్‌కు పాకిస్థాన్ జట్టులో rతనికి చోటు లభించింది. కానీ ఒక్క మ్యాచ్ లో కూడా ఆడేందుకు అవకాశం రాలేదు.

1999-2000 ఆస్ట్రేలియా పర్యటనకు రిజర్వ్ ఓపెనర్‌గా ఎంపికయ్యాడు, అందులో ఒకేఒక్క ఫస్ట్-క్లాస్ మ్యాచ్ ఆడాడు. 2002-03 క్వాయిడ్-ఎ-అజం ట్రోఫీలో పాకిస్తాన్ తరపున రెండు పెద్ద సెంచరీలు చేశాడు.

## మూలాలు

## బయటి లింకులు

వర్గం:జీవిస్తున్న ప్రజలు
వర్గం:1966 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
అమర్ హనీఫ్

**అమీర్ హనీఫ్**, పాకిస్తానీ మాజీ క్రికెటర్. 1993 - 1995 మధ్యకాలంలో ఐదు వన్డేలు ఆడాడు.

## జననం
అమీర్ హనీఫ్ 1967, అక్టోబరు 4న పాకిస్తాన్, పంజాబ్‌లోని లాహోర్‌లో జన్మించాడు.

## క్రికెట్ రంగం
తను ఆడిన మొదటి మ్యాచ్ కి, మరో నాలుగు మ్యాచ్‌ల మధ్య రెండేళ్ళ విరామం ఉన్నప్పటికీ శ్రీలంకపై ఈ ఐదు అంతర్జాతీయ మ్యాచ్‌లు జరిగాయి. 1993లో తన అంతర్జాతీయ అరంగేట్రంలో ఓపెనింగ్ బ్యాట్స్‌మన్ అసంక గురుసిన్హా ఎల్‌బిడబ్ల్యుగా ఔట్ చేయడం, బ్యాటింగ్ లో అజేయంగా 17 పరుగులు చేయడం ద్వారా జట్టు విజయం సాధించడంలో కీలకపాత్ర పోషించాడు. రెండేళ్ళ తర్వాత మళ్ళీ శ్రీలంక పర్యటనకు వెళ్ళేవరకు ఇతనికి అవకాశం రాలేదు. మూడు మ్యాచ్‌ల సిరీస్‌లోని మూడవ మ్యాచ్‌లో కాకుండా నాలుగవ వన్డే మ్యాచ్‌లో ఆడాడు, అందులో తన అత్యధిక స్కోరు 36 నాటౌట్ గా నిలిచి, శ్రీలంక నాలుగు వికెట్ల ఓటమిలో మూడు వికెట్లు తీసుకున్నాడు.

ఫస్ట్ క్లాస్ క్రికెట్ లో 161 మ్యాచ్ లలో 254 ఇన్నింగ్స్ లలో 8,120 పరుగులు చేశాడు. అత్యధిక వ్యక్తిగత పరుగులు 225 కాగా, 15 సెంచరీలు, 37 అర్థ సెంచరీలు చేశాడు. బౌలింగ్ లో 8148 బంతులలో 3850 పరుగులు ఇచ్చి, 117 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 7/71 కాగా, 7సార్లు 5 వికెట్లను తీశాడు.

లిస్టు ఎ క్రికెట్ లో 159 మ్యాచ్ లలో 142 ఇన్నింగ్స్ లలో 4206 పరుగులు చేశాడు. అత్యధిక వ్యక్తిగత పరుగులు 108 కాగా, 3 సెంచరీలు, 25 అర్థ సెంచరీలు చేశాడు. బౌలింగ్ లో 2774 బంతులలో 2171 పరుగులు ఇచ్చి, 61 వికెట్లు తీశాడు. అత్యుత్తమ వ్యక్తిగత ఉత్తమ బౌలింగ్ 4/36 కాగా, 1సారి 4 వికెట్లు తీశాడు.

## పదవి విరమణ
2005లో వృత్తిపరమైన క్రికెట్ నుండి కేవలం ఐదు వన్డే అంతర్జాతీయ తరువాత రిటైర్ అయ్యాడు.

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1967 జననాలు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
జియో మైసూర్ సంస్థ

దేశంలో తొలిసారి ప్రవేట్ సంస్థ ఆధ్వర్యంలో బంగారం మైనింగ్ కర్నూలు జిల్లా జొన్నగిరి లో 200 కోట్లతో బంగారు శుద్ధి కర్మాగారం ఏర్పాటు చేస్తున్నామని వచ్చే ఏడాది సెప్టెంబర్ కల్లా నిర్మాణం పూర్తి చేస్తామని జియో మైసూర్ సంస్థ ఎండి హనుమ ప్రసాదు తెలిపారు. తుగ్గలి మండలం జొన్నగిరి గోల్డ్ ప్రాజెక్టులో భాగంగా బొల్లావానిపల్లి గ్రామ సమీపంలో 30 ఎకరాల్లో నిర్మిస్తున్న ఈ కర్మగారానికి సమస్థ ప్రతినిధులు చార్లెస్ డెవనిస్,హనుమ ప్రసాద్, మానసరంజన్ తదితరులు భూమి పూజ . జొన్నగిరి , పగిడ రాయి రెవెన్యూ పొలాల్లో బంగారు గనుల తవ్వకాలకు జియో మైసూర్ సమస్త ప్రభుత్వం అనుమతులు తీసుకున్న విషయం తెలిసిందే దేశంలో ప్రవేట్ సంస్థ ఆధ్వర్యంలో జరుగుతున్న మొదటి బంగారు పనుల తవ్వకాలు ఇవేనని తెలపడం జరిగింది. రోజుకు 1500 టన్నుల మూడికనిజం శుద్ధి చేసే సామర్థ్యంతో ఈ కర్మాగారాన్ని నిర్మిస్తున్నామని . ఇప్పటికే సంస్థ నుంచి స్థానికంగా 100 మంది యువతకు ఉద్యోగాలు ఇచ్చామని ప్లాంట్ ప్రారంభమైతే మరో 200 మందికి ఉపాధి లభించే అవకాశం . ఈ ప్రాంతంలో 1500 ఎకరాల్లో బంగారు నిక్షేపాలు ఉన్నాయని ఇప్పటికే రైతుల నుంచి 100 ఎకరాలు భూమి కొనుగోలు చేశామని పేర్కొన్నారు.
## మూలాలు

వర్గం:జియో మైసూర్ సంస్థ
వర్గం:ప్రైవేట్ రంగం మైనింగ్ సంస్థ
వర్గం:సంస్థలు
నార్త్ ఈస్ట్ జోన్ క్రికెట్ జట్టు

**నార్త్ ఈస్ట్ జోన్ (ఈశాన్య మండలం)  క్రికెట్ టీమ్**  దులీప్ ట్రోఫీ, దేవధర్ ట్రోఫీలలో మొదటి తరగతి, లిస్ట్ A క్రికెట్ ఆడే జట్టు. ఈ బృందం భౌగోళికంగా ఈశాన్య భారతదేశంలో ఉంది. ఆ జట్టుకు  హొకైటో జిమోమి నాయకత్వం వహిస్తున్నాడు. ఇది ఈశాన్య భారతదేశానికి చెందిన ఆరు జట్ల ఆటగాళ్లతో కూడిన మిశ్రమ జట్టు. అవి: అరుణాచల్ ప్రదేశ్, మణిపూర్, మేఘాలయ, మిజోరాం, నాగాలాండ్,  సిక్కిం.

## చరిత్ర
2018-19 సీజన్‌కు ముందు భారతదేశంలోని అంతర మండల క్రికెట్‌లో కేంద్ర (సెంట్రల్), తూర్పు (ఈస్ట్), ఉత్తర  (నార్త్), దక్షిణ (సౌత్), పశ్చిమ  (వెస్ట్ జోన్‌) మండలాలకు ప్రాతినిధ్యం వహించే ఐదు జట్లు ఉన్నాయి.  అయితే  అరుణాచల్ ప్రదేశ్, మణిపూర్, మేఘాలయ, మిజోరాం, నాగాలాండ్,  సిక్కిం  జట్లను భారత క్రికెట్ నియంత్రణ మండలి (BCCI)కి చేర్చడంతో, 2022-23లో క్రికెట్ పోటీలు తిరిగి ప్రారంభించినప్పుడు. కొత్తగా ఆరవ మండల జట్టు ఏర్పాటు చేసారు.  పురుషుల, మహిళల క్రికెట్‌కు వేరుగా ఈశాన్య మండల క్రికెట్  జట్టు ఆగస్టు 2022లో ఏర్పడింది.  ఆగస్ట్ 2022లో, 2022–23 దులీప్ ట్రోఫీలో పోటీపడే 6 మండలాలలో ఈ ఈశాన్య (నార్త్ ఈస్ట్ జోన్) మండల జట్టు  కూడా ఒకటి అని BCCI ప్రకటించింది. 

భారతదేశంలోని  క్రికెట్ పోటీలలో  ఈశాన్య జట్టు పాల్గొనడం ఇదే మొదటిసారి.  హొకైటో జిమోమి కెప్టెన్‌గా ఎంపికయ్యాడు. జట్టు తమ తొలి మొదటి తరగతి మ్యాచ్‌ను 8 సెప్టెంబర్ 2022న ఆడింది.  పశ్చిమ మండల (వెస్ట్ జోన్‌) తో జరిగిన మ్యాచ్‌ డ్రా అయింది. కానీ పశ్చిమ మండలం జట్టు తొలి ఇన్నింగ్స్ లో సాధించిన ఆధిక్యం కారణంగా ఈశాన్య జట్టు సెమీ-ఫైనల్‌కు అర్హత సాధించలేకపోయింది. అయితే ఈశాన్య జట్టు మొదటిసారిగా లిస్ట్ A క్రికెట్ పోటీలో  2023 దేవధర్ ట్రోఫీని సాధించింది . 

## క్రీడాకారుల బృందం

## సీజన్స్

## ప్రస్తావనలు

వర్గం:భారతదేశం లోని దేశీయ క్రికెట్ జట్లు
బరోడా సంస్థానం

**బరోడా రాష్ట్రం** లేదా **బరోడా సంస్థానం** ప్రస్తుత గుజరాత్‌లో ఒక రాచరిక సంస్థానంగా ఉండేది. దీనిని 1721లో ఏర్పడినప్పటి నుండి 1949లో భారతదేశంలో కొత్తగా ఏర్పడిన అధినివేశ రాజ్యంలో భాగమయ్యే వరకు మరాఠా గైక్వాడ్ రాజవంశం పరిపాలించింది. బరోడా నగరం (వడోదర) దాని రాజధానిగా ఉంది. బ్రిటీష్ రాజ్ సమయంలో బ్రిటీష్ వారితో దాని సంబంధాలను బరోడా రెసిడెన్సీ నిర్వహించేది. 1901లో రాష్ట్ర ఆదాయం రూ. 13,661,000. 1949 మే 1 న బరోడా అధికారికంగా భారత అధినివేశ రాజ్యంలో భాగమైంది. దీనికి ముందు రాష్ట్రంలో తాత్కాలిక ప్రభుత్వం ఏర్పడింది.

## చరిత్ర
*బరోడా* అనే పేరు *వడోదర* అనే ప్రాంతీయ నామం నుంచి ఏర్పడింది. వడోదర అనేది *వటోదర* (వటవృక్షం లేదా మర్రి చెట్టు మధ్య భాగం) అనే సంస్కృత పదానికి రూపాంతరం. 17వ శతాబ్దానికి చెందిన ప్రేమానంద్ భట్ అనే గుజరాతీ కవి ఈ ప్రాంతానికి వడోదర అనే పేరుతో బాటు *వీరక్షేత్ర*, *వీరావతి* (వీర భూమి అని అర్థం) అనే పేర్లు కూడా ఉన్నాయి అని పేర్కొన్నాడు. మొదటి ఆంగ్లేయ యాత్రికులు దీనిని *బ్రోడెరా *అని పేర్కొన్నారు. అందునుంచే బరోడా అనే పేరు వచ్చింది. భౌగోళికంగా ఇది ప్రస్తుత గుజరాత్ రాష్ట్రంలో విస్తరించి ఉన్న 1000 చదరపు మైళ్ల కంటే ఎక్కువ విస్తీర్ణంలో ఉన్న అనేక విడి భూభాగాలను కలిగి ఉంది. ఇవి నాలుగు ప్రాంతాలుగా విభజించబడ్డాయి. అవి కడి, బరోడా, నవ్సారి, అమ్రేలి. ద్వారక సమీపంలోని ఓఖమడల్, డయ్యూ సమీపంలోని కోడినార్ ఈ రాష్ట్రంలోని తీర ప్రాంతాలు.

మరాఠాలు మొదటిసారిగా 1705లో గుజరాత్‌పై దాడి చేశారు. 1712 నాటికి, మరాఠా నాయకుడు ఖండే రావు దభాడే ఈ ప్రాంతంలో శక్తివంతంగా ఎదిగాడు. 1716లో ఆయన సతారాకు తిరిగి వచ్చినప్పుడు, అతన్ని సేనాపతి (కమాండర్ ఇన్ చీఫ్) గా నియమించారు. ఆ తర్వాత 1721లో "బాలాపూర్ యుద్ధం" సమయంలో, అతని అధికారులలో ఒకరైన దామాజీ గైక్వాడ్‌కు *షంషేర్ బహదూర్* లేదా *విశిష్ట ఖడ్గవీరుడు* అనే బిరుదు లభించింది. దామాజీ 1721లో మరణించాడు. అతని తర్వాత అతని మేనల్లుడు పిలాజీరావు వచ్చాడు.

ఆ విధంగా 1721లో మరాఠా జనరల్ పిలాజీ గైక్వాడ్ మొఘలుల నుండి సోన్‌గఢ్ ను స్వాధీనం చేసుకున్నప్పుడు బరోడా రాష్ట్రం స్థాపించబడింది. దీనికి ముందు మరాఠా సామ్రాజ్య ప్రధాన మంత్రి అయిన పేష్వా పిలాజీరావును గుజరాత్ నుండి ఆదాయాన్ని సేకరించేందుకు అధికారిగా నియమించాడు. మరాఠా రాజులు మొఘలుల నుండి సూరత్‌కు ఉత్తర, దక్షిణ ప్రాంతాలను స్వాధీనం చేసుకుని సూరత్ సర్కార్‌ స్థాపించారు. 1866 వరకు సోన్‌గఢ్ "హౌస్ ఆఫ్ గైక్వాడ్" యొక్క ప్రధాన కార్యాలయంగా ఉంది. రెండవ ఆంగ్లో-మరాఠా యుద్ధం (1803-1805) తరువాత, ఈస్ట్ ఇండియా కంపెనీ గుజరాత్‌లోని చాలా భాగాన్ని మరాఠాల నుండి స్వాధీనం చేసుకుంది. అయితే బరోడాకు చెందిన గైక్వాడ్‌లు బ్రిటీష్ వారితో ప్రత్యేక శాంతి ఒప్పందాన్ని కుదుర్చుకున్నారు. అంతర్గత స్వయంప్రతిపత్తిని నిలుపుకోవడం కోసం బ్రిటిష్ ఆధిపత్యాన్ని, ఇంకా రాష్ట్ర విదేశీ వ్యవహారాల నియంత్రణను అంగీకరించే అనుబంధ కూటమిలోకి ప్రవేశించారు.

## మూలాలు

వర్గం:బ్రిటిషు భారతదేశం లోని సంస్థానాలు
చంద్ర కుమార్ బోస్

**చంద్ర కుమార్ బోస్** భారతీయ రాజకీయవేత్త, వ్యాపారవేత్త. ఆయన భారత స్వాతంత్ర్య సమరయోధుడు నేతాజీ సుభాష్ చంద్రబోస్ మనవడు, శరత్ చంద్రబోస్ మునిమనవడు. కాగా ఆయన తండ్రి దివంగత అమియా నాథ్ బోస్, ఆరంబాగ్ నుండి ఎన్నికైన పార్లమెంటు సభ్యుడు.

ఆయన లండన్‌లోని హెండన్ కాలేజీలో ఎకనామిక్స్ చదివాడు. 1982లో కోల్‌కతాలోని ఇండియన్ ఇన్‌స్టిట్యూట్ ఆఫ్ మేనేజ్‌మెంట్ నుండి బిజినెస్ మేనేజ్‌మెంట్‌లో పోస్ట్ గ్రాడ్యుయేట్ డిప్లొమా అందుకున్నాడు. ఆయన జంషెడ్‌పూర్‌లోని టాటా మేనేజ్‌మెంట్ ట్రైనింగ్ సెంటర్‌లో కొంతకాలం ఉద్యోగం చేసి ఆ తరువాత బోస్ ఇన్ఫర్మేషన్ టెక్నాలజీని ప్రారంభించాడు.

2016 జనవరి 23న హౌరాలో జరిగిన బహిరంగ సభలో భారతీయ జనతా పార్టీ సభ్యత్వం తీసుకున్నాడు. అయితే నేతాజీ దార్శనికతను ప్రచారం చేస్తామన్న హామీని ఆ పార్టీ నిలబెట్టుకోలేదని ఆయన భాజపా నుంచి 2023 సెప్టెంబరు 6న తన సభ్యత్వానికి రాజీనామా చేసాడు.

## మూలాలు
లోపాముద్ర భట్టాచార్జీ

**లోపాముద్ర భట్టాచార్జీ** (ప్రస్తుతం లోపాముద్ర బెనర్జీ ) భారత జాతీయ జట్టుకు ప్రాతినిధ్యం వహించిన మాజీ క్రీడాకారిణి. ఆమె 1960 జనవరి 31న కలకత్తాలో జన్మించింది. ఆమె ఒక టెస్ట్ మ్యాచ్, 15 ఒక రోజు అంతర్జాతీయ పోటీలు ఆడింది. ఆమె మీడియం పేస్ బౌలర్.

లోపా 1974/5లో రాణి ఝాన్సీ ట్రోఫీలో తూర్పు మండలం జట్టు తరపున ఆడింది. ఇక్కడ ఫాస్ట్ బౌలర్ గా పేరు తెచ్చుకుంది. 1975/6లో పర్యటనలో ఉన్న న్యూజిలాండ్ జట్టుతో తూర్పు మండలం జట్టు తరపున ఆడింది. లోపా ప్రారంభ క్రికెటర్ ని అవుట్ చేసింది. 1977/8లోక్రికెట్ ప్రపంచ కప్ లో భారతదేశం ప్రారంభ మ్యాచ్ కోల్పోయింది. ఇది లోపాకి మొదటి ఒక రోజు అంతర్జాతీయ మ్యాచ్. ఆమె న్యూజిలాండ్‌లో 1981/2 లో కూడా ఆడింది. 15 ODIలలో లోపా 26.75 సగటుతో 8 వికెట్లు తీసింది. ఎకానమీ రేటు ఓవర్‌కు కేవలం 2.67 పరుగులు. 1985 మార్చిలో లోపా భారతదేశం తరపున తన ఏకైక టెస్ట్ మ్యాచ్, టోపీ సంఖ్య 27తో ఆడింది.

## ప్రస్తావనలు

వర్గం:భారతీయ మహిళా క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1960 జననాలు
వర్గం:భారతీయ క్రికెట్ క్రీడాకారులు
వర్గం:క్రీడాకారిణులు
మధుస్మితా బెహెరా

**మధుస్మిత బెహెరా** 1990 అక్టోబరు 4న కటక్, ఒరిస్సాలో జన్మించింది. ఆమె పూర్తి పేరు మధుస్మిత సోమనాథ్ బెహెరా**.** ఆమె ఒక భారతీయ క్రికెట్ క్రీడాకారిణి.

ఆమె కుడిచేతి వాటం బ్యాట్స్‌ వుమన్, కుడిచేయి ఆఫ్ బ్రేక్ బౌలింగ్ చేస్తుంది. ఆమె ఒడిశా మహిళా క్రికెట్ జట్టు, తూర్పు మండలం మహిళా క్రికెట్ జట్టు తరపున ఆడుతుంది. ఆమె 8 ఫస్ట్-క్లాస్ మ్యాచ్ లు, 71 లిస్ట్ A, ఇంకా 43 మహిళల ట్వంటీ20 మ్యాచ్ లు ఆడింది.

## ప్రస్తావనలు

వర్గం:ఒడిశా క్రికెట్ క్రీడాకారిణులు
వర్గం:జీవిస్తున్న ప్రజలు
వర్గం:1990 జననాలు
కనీషా ఐజాక్

**కనీషా ఐజాక్** ట్రినిడాడ్ క్రికెట్ క్రీడాకారిణి, ఆమె ట్రినిడాడ్, టొబాగో మహిళల జాతీయ క్రికెట్ జట్టుకు మహిళల సూపర్50 కప్, ట్వంటీ 20 బ్లేజ్ టోర్నమెంట్‌లలో ఆడుతుంది. 2019 ఏప్రిల్లో, భారతదేశం వెస్టిండీస్ పర్యటనలో బ్రిట్నీ కూపర్ స్థానంలో ఐజాక్ వచ్చింది. 2021 ఏప్రిల్లో, ఆంటిగ్వాలో జరిగిన క్రికెట్ వెస్టిండీస్ 'హై-పెర్ఫార్మెన్స్ ట్రైనింగ్ క్యాంపులో ఐజాక్ ఎంపికయ్యింది.

2021 జూన్లో, పాకిస్థాన్‌తో జరిగిన సిరీస్ కోసం వెస్టిండీస్ A టీమ్‌లో ఐజాక్ ఎంపికయ్యింది. మరుసటి నెలలో, ఇసాక్ వెస్టిండీస్ మహిళల వన్డే ఇంటర్నేషనల్ (WODI) జట్టులో, పాకిస్థాన్‌తో జరిగిన మ్యాచ్‌ల కోసం కూడా ఎంపికయ్యింది. ఆమె తన WODI అరంగేట్రం 2021 జూలై 7న వెస్టిండీస్ తరపున పాకిస్తాన్‌తో ఆడింది.

## మూలాలు


## బాహ్య లింకులు

వర్గం:జీవిస్తున్న ప్రజలు
వర్గం:క్రికెట్ క్రీడాకారులు
వర్గం:వెస్టిండీస్ మహిళా వన్డే అంతర్జాతీయ క్రికెటర్లు
వర్గం:ట్రినిడాడ్ , టొబాగో మహిళా క్రికెటర్లు
అనిల్ శర్మ

**అనిల్ శర్మ** భారతీయ చలనచిత్ర దర్శకుడు, నిర్మాత.

## బాల్యం, విద్యాభ్యాసం
దేశంలోని ఉత్తర ప్రదేశ్‌లోని మథురలో పుట్టి పెరిగాడు. ఆయన తాత, పండిట్ దాల్‌చంద్ జ్యోతిష్యుడు. అనిల్ శర్మ ముంబైలో ఖల్సా కళాశాల నుండి బీఎస్సీ డిగ్రీ పూర్తిచేసాడు.

## కెరీర్
18 ఏళ్ల వయసులో ఆయన సహాయ దర్శకుడిగా హిందీ చిత్ర పరిశ్రమలో కెరీర్ ను మొదలుపెట్టాడు. పతి పత్నీ ఔర్ వో (1978), ది బర్నింగ్ ట్రైన్ (1980), ఇన్సాఫ్ కా తారాజు (1980) వంటి విజయవంతమైన చిత్ర దర్శకుడు బలదేవ్ రాజ్ చోప్రాకు ఆయన సహాయంగా ఉన్నాడు.

## ఫిల్మోగ్రఫీ

## మూలాలు
వర్గం:ఉత్తర ప్రదేశ్ సినిమా దర్శకులు
వర్గం:హిందీ సినిమా దర్శకులు
వర్గం:భారతీయ సినిమా దర్శకులు
వర్గం:హిందీ సినిమా నిర్మాతలు
వర్గం:1960 జననాలు
మహ్మద్ సమీ

**మహ్మద్ సమీ** (జననం 1981, ఫిబ్రవరి 24) పాకిస్తాన్ క్రికెట్ కోచ్, మాజీ క్రికెటర్. 2001 - 2016 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు.

## దేశీయ వృత్తి
2007 డిసెంబరులో భారత పర్యటన తర్వాత సమీ ఇండియన్ క్రికెట్ లీగ్‌లో చేరాడు. ఇతను ఇండియన్ క్రికెట్ లీగ్ రెండవ ట్వంటీ 20 టోర్నమెంట్ సమయంలో పూర్తిగా పాకిస్తానీ క్రికెటర్లతో కూడిన లాహోర్ బాద్షాస్ కోసం ఆడాడు. ఈ లీగ్‌లో పాల్గొనడం వల్ల అనేకమంది ఇతర పాకిస్తాన్ ఆటగాళ్ళలాగే ఇతను కూడా తన దేశానికి ప్రాతినిధ్యం వహించకుండా అంతర్జాతీయ స్థాయిలో, పాకిస్తాన్‌లో దేశీయ క్రికెట్‌లో నిషేధించబడ్డాడు.

పాకిస్థాన్ సూపర్ లీగ్‌లో సమీని ఇస్లామాబాద్ యునైటెడ్ US$50,000కు కొనుగోలు చేసింది. ఇతను తన జట్టు తరపున 2వ అత్యధిక వికెట్లు తీసిన ఆటగాడిగా, టోర్నమెంట్‌లో 7 మ్యాచ్‌లలో 12 వికెట్లతో మొత్తం 4వ స్థానంలో నిలిచాడు. 2017 సీజన్‌లో ఇస్లామాబాద్ యునైటెడ్‌చే కొనసాగించబడ్డాడు, ఇందులో జట్టు తరఫున అత్యధిక వికెట్లు తీసిన 2వ బౌలర్‌గా, 16 మ్యాచ్‌ల్లో 24 వికెట్లతో అత్యధిక వికెట్లు తీసిన రెండో బౌలర్‌గా నిలిచాడు.

2017 కరేబియన్ ప్రీమియర్ లీగ్ కోసం జమైకా తల్లావాస్ చేత సంతకం చేయబడ్డాడు. 2018 కరీబియన్ ప్రీమియర్ లీగ్ కోసం సెయింట్ లూసియా స్టార్స్ చేత ఎంపికయ్యాడు.

2017-18 క్వాయిడ్-ఎ-అజం ట్రోఫీలో కరాచీ వైట్స్ తరపున ఐదు మ్యాచ్‌లలో 28 అవుట్‌లతో అత్యధిక వికెట్లు తీసిన బౌలర్ గా నిలిచాడు.

2018 ఏప్రిల్ లో, ఇతను 2018 పాకిస్తాన్ కప్ కోసం పంజాబ్ జట్టులో ఎంపికయ్యాడు. 2018 అక్టోబరులో, ఇతను 2018–19 బంగ్లాదేశ్ ప్రీమియర్ లీగ్ కోసం డ్రాఫ్ట్ తర్వాత, రాజ్‌షాహి కింగ్స్ జట్టు కోసం జట్టులో ఎంపికయ్యాడు. 2019 మార్చిలో, ఇతను 2019 పాకిస్థాన్ కప్ కోసం పంజాబ్ జట్టులో ఎంపికయ్యాడు.

## అంతర్జాతీయ కెరీర్
2001లో న్యూజిలాండ్‌తో జరిగిన మ్యాచ్‌లో రెండవ ఇన్నింగ్స్‌లో ఐదు వికెట్లతోపాటు 106 పరుగులకు 8 వికెట్లు తీసి టెస్ట్ క్రికెట్‌లోకి అరంగేట్రం చేశాడు. అరంగేట్రం చేసిన మ్యాచ్ లో అత్యధిక వికెట్లు పడగొట్టిన ఆటగాడిగా ప్రపంచ రికార్డు సాధించాడు. మూడవ టెస్ట్ మ్యాచ్ సందర్భంగా అతను శ్రీలంకపై హ్యాట్రిక్ సాధించాడు. 2002లో వన్డే ఇంటర్నేషనల్ మ్యాచ్‌లో వెస్టిండీస్‌పై తన కెరీర్‌లో రెండవ హ్యాట్రిక్ సాధించాడు. దాంతో ఇతను క్రికెట్‌లోని ఇద్దరు బౌలర్లలో ఒకడిగా (మరొకరు వసీం అక్రమ్) గుర్తింపు పొందాడు. టెస్ట్, వన్డే రెండు ఫార్మాట్లల్లోనూ ఈ మార్కును సాధించాడు. 2003లో జింబాబ్వే, న్యూజిలాండ్‌లపై కూడా అద్భుతమైన ఆటతీరును ప్రదర్శించాడు. 2003 డిసెంబరు 1న, ఒక మ్యాచ్‌లో 10 పరుగులకు 5 వికెట్లు తీయడం ద్వారా వన్డే ఇంటర్నేషనల్ క్రికెట్‌లో తన అత్యుత్తమ బౌలింగ్ గణాంకాలను సాధించాడు. ఆ సంవత్సరం ఏప్రిల్‌లో యునైటెడ్ అరబ్ ఎమిరేట్స్‌లోని షార్జాలో జరిగిన మ్యాచ్‌లో కెన్యాపై 25 పరుగులకు 4 వికెట్లు తీశాడు. 2004 మార్చి 24న పాకిస్థాన్‌లోని లాహోర్‌లో భారత్‌తో సమీ తన 50వ వన్డే ఇంటర్నేషనల్ మ్యాచ్ ఆడాడు.

ఇతను ఫస్ట్-క్లాస్ క్రికెట్, లిస్ట్ ఎ క్రికెట్‌లో 100కి పైగా వికెట్లు కూడా తీశాడు.

## కోచింగ్ కెరీర్
2022 సెప్టెంబరులో, ఇతను పాకిస్తాన్ జూనియర్ లీగ్ ప్రారంభ సీజన్ కోసం మర్దాన్ వారియర్స్ జట్టుకు బౌలింగ్ కోచ్‌గా నియమించబడ్డాడు.

## క్రికెట్ పరిపాలన
2023 ఫిబ్రవరిలో, ఇతను హరూన్ రషీద్ జాతీయ సెలక్షన్ కమిటీలో సభ్యుడిగా నియమించబడ్డాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1981 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
మొయిన్ ఖాన్

**ముహమ్మద్ మొయిన్ ఖాన్** (జననం 1971, సెప్టెంబరు 23) పాకిస్తానీ క్రికెట్ అడ్మినిస్ట్రేటర్, కోచ్, మాజీ క్రికెటర్. ప్రధానంగా వికెట్ కీపర్ - బ్యాట్స్‌మన్ గా రాణించాడు. ఇతను 1990 నుండి 2004 వరకు పాకిస్తాన్ జాతీయ క్రికెట్ జట్టులో సభ్యునిగా కొనసాగాడు. ఇతను పాకిస్తాన్ జట్టుకు కెప్టెన్‌గా కూడా ఉన్నాడు. 2000 ఆసియా కప్‌లో ఛాంపియన్‌గా జట్టును గెలిపించాడు.

ఇతను వెస్టిండీస్‌తో ముల్తాన్‌లో అంతర్జాతీయ అరంగేట్రం చేశాడు. అతను టెస్ట్ క్రికెట్‌లో 100 క్యాచ్‌లు తీసుకున్నాడు. వన్డేలో 3,000 పరుగులు చేశాడు. వన్డే క్రికెట్‌లో 200 క్యాచ్‌లు తీసుకున్నాడు. ఇతను సక్లైన్ ముస్తాక్ మిస్టరీ డెలివరీ పేరును *దూస్రాగా* ఉపయోగించాడు. 

## వ్యక్తిగత జీవితం
ఖాన్ పెద్ద కుమారుడు ఒవైస్ టెలివిజన్ నటి మరియం అన్సారీని ఫిబ్రవరి 2021లో వివాహం చేసుకున్నాడు. అతని చిన్న కుమారుడు ఆజం ఖాన్, 2021 జూలైలో ఇంగ్లాండ్‌పై పాకిస్తాన్ తరపున తన టీ20 క్రికెట్ లోకి అరంగేట్రం చేసాడు. పిఎస్ఎల్ లో క్వెట్టా గ్లాడియేటర్స్ తరపున ఆడాడు.

## క్రికెట్ కెరీర్

### అంతర్జాతీయ కెరీర్
అంతర్జాతీయ కెరీర్ మొత్తంలో, మోయిన్ మరో వికెట్ కీపర్ రషీద్ లతీఫ్‌తో పోటీ పడవలసి వచ్చింది. పాకిస్తాన్ గెలిచిన 1992 క్రికెట్ ప్రపంచ కప్, 1999 క్రికెట్ ప్రపంచ కప్‌లో పాకిస్తాన్ రన్నరప్‌గా నిలిచాడు. లతీఫ్ 1996 క్రికెట్ ప్రపంచ కప్, 2003 క్రికెట్ ప్రపంచ కప్‌లలో వికెట్లు కాపాడుకున్నాడు.

1992 క్రికెట్ వరల్డ్ కప్ సెమీ-ఫైనల్ న్యూజిలాండ్‌తో జరిగిన మ్యాచ్‌లో, పాకిస్తాన్‌కు 8 బంతుల్లో 9 పరుగులు అవసరం కాగా, ఖాన్ ఒక సిక్సర్ కొట్టి 7 బంతుల్లో 3 పరుగులు చేసి, ఆపై బౌండరీ కొట్టి, ప్రపంచ కప్ ఫైనల్‌లో పాకిస్థాన్‌ను ఢీకొనేందుకు సహాయం చేవాడు. ఇంగ్లాండ్ తో. ప్రపంచకప్ ఫైనల్‌లో, ఖాన్‌కు బ్యాటింగ్ చేసే అవకాశం లభించకపోవడంతో పాకిస్థాన్ 50 ఓవర్లలో 249 పరుగులు చేసింది. అయితే, అతను మ్యాచ్‌లో మూడు క్యాచ్‌లు తీసుకున్నాడు.

### దేశీయ కెరీర్
2005లో, ఎబిఎన్-ఏఎంఆర్ఓ ట్వంటీ-20 కప్‌లో లాహోర్ లయన్స్‌తో జరిగిన మ్యాచ్‌లో కరాచీ డాల్ఫిన్స్ తరపున 59 బంతుల్లో 112 పరుగులు చేయడం ద్వారా మొయిన్ పాకిస్థాన్ దేశీయ ట్వంటీ-20 క్రికెట్‌లో మొదటి సెంచరీని నమోదు చేశాడు. సీజన్ ముగింపులో, అతను హైదరాబాద్‌పై 200 నాటౌట్‌తో క్రికెట్ ముగించి రిటైర్ అయ్యాడు, ఇది అతని అత్యధిక ఫస్ట్ క్లాస్ స్కోరు.

2007లో, మొయిన్ అనధికారిక ఇండియన్ క్రికెట్ లీగ్‌తో ఒప్పందం కుదుర్చుకున్నాడు.హైదరాబాద్ హీరోస్‌కు కోచ్‌గా ఉన్నాడు. పోటీ 2008 ఎడిషన్‌లో, అతను లాహోర్ బాద్షాస్ విస్తరణ జట్టుకు కోచ్‌గా పనిచేశాడు.

## క్రికెట్ అడ్మినిస్ట్రేషన్, కోచింగ్ కెరీర్
మొయిన్ ఖాన్ కరాచీలో తన సొంత అకాడమీని స్థాపించాడు. క్రికెట్‌లోనే కాకుండా ఫుట్‌బాల్, స్క్వాష్, స్విమ్మింగ్ వంటి ఇతర క్రీడలలో కూడా శిక్షణ అందిస్తుంది.

2013 జూలైలో, ఇతను ఇక్బాల్ ఖాసిం స్థానంలో పాకిస్తాన్ క్రికెట్ జట్టు చీఫ్ సెలెక్టర్‌గా నియమితుడయ్యాడు. కానీ 2015లో, క్రికెట్ ప్రపంచ కప్ 2015 సమయంలో, ప్రపంచ కప్ సమయంలో జట్టు పేలవమైన ప్రదర్శన కారణంగా అతను స్థానం నుండి తొలగించబడ్డాడు.

2013 ఆగస్టులో, ఇతను జట్టుకు మేనేజర్‌గా నియమితుడయ్యాడు.

2014 ఫిబ్రవరిలో, ఇతను డేవ్ వాట్మోర్ స్థానంలో జాతీయ జట్టుకు కొత్త ప్రధాన కోచ్‌గా నియమితుడయ్యాడు.

2016 నుండి, అతను పిఎస్ఎల్ ఫ్రాంచైజీ క్వెట్టా గ్లాడియేటర్స్ యొక్క ప్రధాన కోచ్‌గా పనిచేస్తున్నాడు.

## టెలివిజన్

## మూలాలు

## బాహ్య లింకులు
* 
* ICL Profile

వర్గం:జీవిస్తున్న ప్రజలు
వర్గం:1971 జననాలు
వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
అష్టదళ పాద పద్మారాధన

**అష్టదళ పాద పద్మారాధన** అనేది తిరుమల తిరుపతి దేవస్థానంలో వేంకటేశ్వర స్వామికి జరిపే సేవ. ఇది ప్రతి మంగళవారం శ్రీ వెంకటేశ్వర స్వామికి నిర్వహించబడుతుంది.

గుంటూరుకు చెందిన షేక్ మస్తాన్ అనే ముస్లిం భక్తుడు కూడా ఒక్కోక్క పుష్పం బరువు 23 గ్రాములతో 108 బంగారు పద్మాలను కానుకగా సమర్పించాడు. 1984 నుండి ప్రతి మంగళవారం అతని పేరిట అష్టదళ పాద పద్మారాధన ఆర్జిత సేవ మొదలు పెట్టారు. అష్టోత్తర శతనామావళి పూజను ఈ స్వర్ణ తామరపూలతోనే నిర్వహిస్తున్నారు.

ఈ సేవ కోసం చెల్లించిన ఆర్జిత భక్తులను బంగారు వాకిలి, కులశేఖరప్పడి మధ్య మండపంలోకి వెళ్లి కూర్చోవడానికి అనుమతిస్తారు.

## సేవ సమయాలు

* రిపోర్టింగ్ సమయం కోసం - 05:00 AM
* అష్టదళ పాద పద్మారాధన 06:00 AM– 07:00 AM వరకు ప్రారంభమవుతుంది.
* అష్టదళ పాద పద్మారాధన టిక్కెట్టు ధర రూ. 1250/-.
* 2 పెద్ద లడ్డూలు, 2 వడలు ప్రసాదంగా, వస్త్ర బహుమానం (పురుషులకు పై వస్త్రం (ఉత్తరీయం), మహిళలకు 1 బ్లౌజ్ పీస్) టిక్కెట్ హోల్డర్‌లకు ఇవ్వబడతాయి.

## షేక్ మస్తాన్
గుంటూరు వాస్తవ్యుడు.శ్రీ వేంకటేశ్వరుని భక్తుడు ఒక్కోక్క పుష్పం బరువు 23 గ్రాములతో 108 బంగారు పద్మాలను కానుకగా సమర్పించగా 1984 నుండి ప్రతి మంగళవారం అతని పేరిట అష్టదళ పాద పద్మారాధన ఆర్జిత సేవ మొదలు పెట్టారట. అష్టోత్తర శతనామావళి పూజను ఈ స్వర్ణ తామరపూలతోనే నిర్వహిస్తున్నారు.

## మూలాలు

వర్గం:తిరుమల ఆర్జిత సేవలు
సుగౌలి శాసనసభ నియోజకవర్గం

**సుగౌలి శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం తూర్పు చంపారణ్ జిల్లా, పశ్చిమ్ చంపారన్ లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

ఈ అసెంబ్లీ నియోజకవర్గం పరిధిలో సుగౌలి, రామ్‌గర్వా కమ్యూనిటీ డెవలప్‌మెంట్ బ్లాక్‌లు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
జహీర్ అబ్బాస్

**సయ్యద్ జహీర్ అబ్బాస్ కిర్మాణి** (జననం 1947, జూలై 24), పాకిస్తానీ మాజీ క్రికెటర్. కళ్ళద్దాలు ధరించే కొంతమంది ప్రొఫెషనల్ క్రికెటర్లలో ఇతను కూడా ఉన్నాడు. 1982/1983లో, వన్డే ఇంటర్నేషనల్స్‌లో వరుసగా మూడు సెంచరీలు సాధించిన మొదటి బ్యాట్స్‌మన్‌గా నిలిచాడు. కొన్నిసార్లు 'ఆసియన్ బ్రాడ్‌మాన్ ' అని పిలువబడే జహీర్ అబ్బాస్ క్రికెట్ ప్రపంచ చరిత్రలో అత్యుత్తమ బ్యాట్స్‌మెన్‌గా పరిగణించబడ్డాడు. 2020 ఆగస్టులో, ఇతను ఐసీసీ క్రికెట్ హాల్ ఆఫ్ ఫేమ్‌లో చేర్చబడ్డాడు.

## కెరీర్
1969లో టెస్ట్ మ్యాచ్‌లో అరంగేట్రం చేశాడు. రెండవ టెస్టులో ఇంగ్లాండ్‌పై 274 పరుగులు చేశాడు, ఇది ఇప్పటికీ పాకిస్థానీ బ్యాట్స్‌మన్ చేసిన ఆరో అత్యధిక స్కోరుగా నిలిచింది. ఇది ఇతని నాలుగు టెస్ట్ డబుల్ సెంచరీలలో మొదటిది; పాకిస్తాన్ నుండి ఇద్దరు పురుషులు (యూనిస్ ఖాన్, జావేద్ మియాందాద్) మాత్రమే ఎక్కువ స్కోరు చేశారు. చివరిది 1983లో భారత్‌పై 215 పరుగుల ఇన్నింగ్స్, వరుస టెస్టుల్లో మూడు సెంచరీలలో మొదటిది, అతని వందో ఫస్ట్-క్లాస్ సెంచరీ; అబ్బాస్, జెఫ్రీ బాయ్‌కాట్ ఒక టెస్ట్ మ్యాచ్‌లో వారి వందో ఫస్ట్-క్లాస్ సెంచరీని సాధించిన ఇద్దరు బ్యాట్స్‌మెన్ మాత్రమే.

అబ్బాస్ ఫస్ట్-క్లాస్ క్రికెట్‌లో వంద ఫస్ట్-క్లాస్ సెంచరీలు చేసిన ఏకైక ఆసియా బ్యాట్స్‌మన్ గా రికార్డు సాధించాడు. ఇతను గ్లౌసెస్టర్‌షైర్‌తో సుదీర్ఘ కాలం గడిపాడు. 1972లో కౌంటీలో చేరి పదమూడు సంవత్సరాలపాటు అక్కడే ఉన్నాడు. ఆ సమయంలో తన పదమూడు సీజన్లలో మెజారిటీలో వెయ్యికి పైగా పరుగులు చేశాడు. క్లబ్ కోసం రెండు సందర్భాలలో (1976, 1981) ఒకే సీజన్‌లో రెండు వేలకు పైగా పరుగులు చేశాడు. గ్లౌసెస్టర్‌షైర్‌లో ఆ పదమూడు సంవత్సరాలలో, అతను 206 ఫస్ట్-క్లాస్ గేమ్‌లు ఆడాడు, 16,000 కంటే ఎక్కువ పరుగులు చేశాడు. అతను 49.79 సగటుతో 49 సెంచరీలు, 76 అర్ధసెంచరీలు కొట్టాడు. ఫస్ట్-క్లాస్ మ్యాచ్‌లో నాలుగుసార్లు సెంచరీ, డబుల్ సెంచరీ చేసిన ఏకైక ఆటగాడిగా అబ్బాస్ నిలిచాడు, ఎనిమిది ఇన్నింగ్స్‌లలో ఒక్కొక్కటి నాటౌట్‌గా ముగించాడు. దావూద్ ఇండస్ట్రీస్ క్రికెట్ టీమ్ తరపున ఆడాడు.

1981, 1984లో జాతీయ జట్టుకు రెండుసార్లు కెప్టెన్‌గా పనిచేశాడు. 1985లో అంతర్జాతీయ క్రికెట్ నుండి రిటైర్ అయ్యాడు. ఒక టెస్ట్, మూడు వన్డే మ్యాచ్‌లలో మ్యాచ్ రిఫరీగా పనిచేశాడు. జాతీయ జట్టుకు మేనేజర్‌గా కూడా పనిచేశాడు. జహీర్ టైటిల్‌తో ప్రసిద్ధి చెందిన ఆటగాడు. జహీర్ అబ్బాస్‌ను ఆసియన్ బ్రాడ్‌మన్ అని పిలుస్తారు. 2018లో పాకిస్తాన్ ప్రభుత్వం అతనికి సితార-ఇ-ఇమ్తియాజ్ అవార్డును అందించింది. 2015లో ఐసీసీ ప్రెసిడెంట్ అయ్యాడు, కోలిన్ కౌడ్రీ, క్లైడ్ వాల్కాట్ తర్వాత ఆ పదవిని చేపట్టిన మూడవ క్రికెటర్ గా నిలిచాడు.

జహీర్ అబ్బాస్ 1982 నుండి 2015 వరకు 4 మ్యాచ్‌ల ద్వైపాక్షిక వన్డే సిరీస్‌లో (346 పరుగులు) ఏ బ్యాట్స్‌మెన్‌గానైనా అత్యధిక పరుగులు చేసిన రికార్డును కలిగి ఉన్నాడు. ఈ రికార్డును 2015లో దక్షిణాఫ్రికాకు చెందిన హషీమ్ ఆమ్లా బద్దలు కొట్టాడు.

center|thumb|500x500px| జహీర్ అబ్బాస్ కెరీర్ పనితీరు గ్రాఫ్

## వ్యక్తిగత జీవితం
1988లో రీటా లూథ్రాతో (ప్రస్తుతం సమీనా అబ్బాస్ అని పిలుస్తారు) జహీర్ అబ్బాస్ వివాహం జరిగింది.

## ఆత్మకథ
1983లో బ్రిటిష్ క్రికెట్ జర్నలిస్ట్ డేవిడ్ ఫుట్‌తో కలిసి *జెడ్‌* అనే పేరుతో తన ఆత్మకథ రాశాడు.

## అవార్డులు, గుర్తింపు
* 1971లో పాకిస్తాన్ ప్రభుత్వంచే ప్రైడ్ ఆఫ్ పర్ఫార్మెన్స్ అవార్డు
* 2020లో ఐసీసీ క్రికెట్ హాల్ ఆఫ్ ఫేమ్‌లో చేర్చబడింది 
* 2021లో పిసిబి హాల్ ఆఫ్ ఫేమ్‌లో చేర్చబడింది

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1947 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
షబ్బీర్ అహ్మద్

**షబ్బీర్ అహ్మద్ ఖాన్** (జననం 1976, ఏప్రిల్ 21) పాకిస్తానీ మాజీ క్రికెటర్. 2003 - 2007 మధ్యకాలంలో పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. చట్టవిరుద్ధమైన బౌలింగ్ చేయడం వల్ల ఒక సంవత్సరంపాటు క్రికెట్ నుండి నిషేధించబడ్డాడు.

## క్రికెట్ రంగం
లైన్-అండ్-లెంగ్త్ పేస్ బౌలర్ గా రాణించాడు. బంగ్లాదేశ్‌తో టెస్ట్ అరంగేట్రంలో 2003-04 మూడు-టెస్ట్ సిరీస్‌లో మొదటి మ్యాచ్‌లో 109 పరుగులకు ఎనిమిది వికెట్లు తీశాడు. ఇందులో రెండవ ఇన్నింగ్స్‌లో ఐదు వికెట్లు కూడా ఉన్నాయి. టొరంటోలో వెస్టిండీస్‌తో జరిగిన తన తొలి వన్డేలోని తొలి ఓవర్‌లో రెండు వికెట్లతో మొత్తం మూడు వికెట్లు తీసి తన వన్డే అంతర్జాతీయ కెరీర్‌ను ప్రారంభించాడు.

## ఒక సంవత్సరం నిషేధం
షబ్బీర్ 10 టెస్టుల్లో 51 వికెట్లు తీశాడు. 2005లో ఇంగ్లాండ్‌తో తొలి టెస్టు ఆడిన తర్వాత ఇతను అక్రమ బౌలింగ్ యాక్షన్‌కు పాల్పడ్డాడని ఐసీసీకి ఫిర్యాదు వచ్చింది. ఇతని చర్యపై విచారణ తరువాత, 2005 డిసెంబరులో అహ్మద్ ఒక సంవత్సరంపాటు క్రికెట్ నుండి నిషేధించబడ్డాడు.

## నిషేధం తరువాత
2006 డిసెంబరు 21 నాటికి, తన ఒక-సంవత్సరం పదవీకాలాన్ని పూర్తి చేయడంతో, షబ్బీర్ మరోసారి అంతర్జాతీయ క్రికెట్ ఆడేందుకు అర్హత పొందాడు. అయితే మళ్ళీ ఎవరైన రిపోర్టు చేస్తే, తన  బైలింగ్ ను మళ్ళ అంచనా వేసే వరకు అంతర్జాతీయ స్థాయిలో బౌలింగ్ చేయకుండా సస్పెండ్ చేయబడుతుందనే నిబంధన పెట్టబడింది.

## మూలాలు

వర్గం:జీవిస్తున్న ప్రజలు
వర్గం:1976 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
ఫిలాటెలీ ఉపకారవేతనం

భారత తపాలా శాఖ  ఫిలాటెలీ స్కాలర్షిప్ పథకానికి దరఖాస్తులు ప్రతి సంవత్సరం ఆహ్వానిస్తుంది.దీన్ దయాళ్ స్పర్శ్ యోజన లో 6 నుంచి 9వ తరగతి వరకు చదువుతున్న విద్యార్థులు దరఖాస్తు చేసుకోవచ్చు. గుర్తింపు పొందిన పాఠశాలలో ఆరు ,ఏడు, ఎనిమిది ,తొమ్మిది వ తరగతి చదువుతూ ఉండాలని విద్యార్థికి తపాలా శాఖలో ఒక ఫిలా టెలీ  అనగా (స్టాంపుల సేకరణ) డిపాజిట్ ఖాతా కలిగి ఉండాలని పోస్టల్ అధికారులు వెల్లడించారు. ఇటీవల రాసిన ఫైనల్ పరీక్షల్లో 60 శాతం మార్కులు లేదా దానికి సమానమైన గ్రేడ్ వచ్చి ఉండాలని ఎస్సీ, ఎస్టీ విద్యార్థులకు మార్కుల లో ఐదు శాతం రాయితీ ఉందన్నారు. ఈ పోటీ రెండు స్థాయిల్లో జరుగుతుందన్నారు. మొదటి దశ రీజనల్ స్థాయిలో రాత పరీక్ష (క్విజ్) ఉంటుందన్నారు. అందులో ఉత్తీర్ణులై ,రెండో దశకు చేరుకున్న వారు ఒక ఫిలాటెలీ ప్రాజెక్టును సమర్పించాల్సి ఉంటుందన్నారు. మొదటి దశ పరీక్షకు ప్రతి సంవత్సరం అక్టోబర్ లోపు దరఖాస్తులు అందజేయడం జరుగుతుంది. ముఖ్యమైన ఈ ఉపకార వేతనం యొక్క వివరాలను తెలుసుకునేందుకు దగ్గర్లో ఉన్న పోస్ట్ ఆఫీస్ కార్యాలయాల్లో సంప్రదించాలని పోస్టల్ శాఖ ఉన్నతాధికారులు తెలియజేశారు. ఈ స్కాలర్షిప్ కు అర్హత పొందిన విద్యార్థులకు ప్రతి సంవత్సరం 6000 రూపాయలను అందజేయడం జరుగుతుంది. ఈ ఉపకార వేతనం యొక్క ముఖ్య ఉద్దేశం విద్యార్థుల యొక్క విరామ కాలాన్ని సద్వినియోగం చేసుకోవడం ద్వారా ఒత్తిడిని దూరం చేసి వారి యొక్క ఉన్నత విద్యకు దోహదం చేసేందుకు ఉద్దేశించిన పథకం.

## మూలాలు

వర్గం:ఫిలాటెలీ ఉపకారవేతనం
వర్గం:పోస్టల్ శాఖ అందజేయు ఉపకార వేతన పథకం
వర్గం:తపాలా వ్యవస్థ
వల్మిడి సీతారామచంద్రస్వామి దేవాలయం

**వల్మిడి సీతారామచంద్రస్వామి దేవాలయం** అనేది తెలంగాణ రాష్ట్రం, జనగామ జిల్లా, పాలకుర్తి మండలంలోని వల్మిడి గ్రామంలో ఉన్న దేవాలయం. తెలంగాణ ప్రభుత్వం పునఃనిర్మించిన ఈ దేవాలయంలో 2023 సెప్టెంబరు 4న సీతారామాంజనేయ విగ్రహాల ప్రతిష్టాపన మహోత్సవం జరిగింది.

## చరిత్ర
పాలకుర్తి మండల కేంద్రానికి 5 కిలోమీటర్ల దూరంలో ఉన్న వల్మిడి గ్రామం చరిత్ర కలిగిన ఊరు. ఈ గ్రామానికి రెండు వైపులా మునులగుట్ట, రాములగుట్ట అనే రెండు గుట్టలు ఉన్నాయి. మునుల గుట్టపై మునులు తపస్సు, రాముల గుట్టపై సీతారామ లక్ష్మణులు నివసించారని ఇక్కడి వారు చెప్పుకుంటారు. రాముడిదిగా భావించే రాతిపై చెక్కిన పాదముద్రలు, అనేక శిల్పాలు ఉన్నాయి. రాముడి నడయాడిని నేలగా, రామాయణాన్ని రచించిన వాల్మీకి మహర్షి జన్మస్థలంగా ఉన్న ఒకప్పటి వాల్మీకిపురమే నేటి వల్మిడి అని పురాణాతిహాసాలు, తరతరాలుగా స్థానికులు చెప్పుకుంటున్నారు. ఈ గ్రామంలోని గుట్టపై వాల్మీకి మహర్షి రామాయణం రచించాడని చరిత్రకారుల అభిప్రాయం.

కొండపై ఉన్న గుండం (చెరువు) కరువు కాలంలో కూడా ఎండిపోదు. తాళ్లచెరువు సమీపంలో లభించిన శాసనం, 1567 జూలై 18న కుతుబ్ షాహీల కాలంలో ఈ సరస్సు నిర్మించబడిందని సూచిస్తుంది. శ్రీరామనవమి పండుగలో భాగంగా రాములగుట్టలో ప్రతి సంవత్సరం జాతర జరుగుతుంది. 

## నిర్మాణం
అంతటి చరిత్ర గల ఈ గుట్టపై  పురాతనమైన సీతారామచంద్రస్వామి గుడి ఉండేది. దానికి అనుబంధంగా 2009లో లక్ష రూపాయలతో కల్యాణ మండపం కట్టించబడింది. తెలంగాణ రాష్ట్రం వచ్చిన తరువాత దాదాపు 50 కోట్ల రూపాయలతో తెలంగాణ ప్రభుత్వం ఈ దేవాలయాన్ని పునఃనిర్మించింది. ఈ దేవాలయ నిర్మాణంలో పూర్తిగా 10వేల టన్నుల నల్ల గ్రానైట్‌‌ ఉపయోగించబడింది. యాదాద్రి దేవాలయ పునఃనిర్మాణంలో పాల్గొన్న వారే ఈ దేవాలయాన్ని నిర్మించారు. కొండపైకి వెళ్ళేందుకు మెట్లు, స్వాగత తోరణం, ప్రహరీ, కనమ దారి, భక్తులు సేదతీరేందుకు కుటీరాలు నిర్మించారు.  

## విగ్రహాల ప్రతిష్టాపనోత్సవం
ఈ దేవాలయ ప్రారంభోత్సవంతోపాటు సీతారామచంద్రస్వామి విగ్రహాల పునఃప్రతిష్ఠాపన మహోత్సవ కార్యక్రమం 2023 సెప్టెంబరు 2 నుండి 4వ తేదీ వరకు మూడురోజులపాటు వైభవంగా నిర్వహించబడింది. సన్నూరు ఆలయ ప్రధాన అర్చకుడు ఆరుట్ల రంగాచార్యస్వామి పర్యవేక్షణలో ఇతర అర్చకులు పూజలను ఘనంగా జరిపారు.

శ్రీశ్రీశ్రీ త్రిదండి చిన్న జీయర్‌ స్వామి ఆధ్వర్యంలో సెప్టెంబరు 4న సీతారామాంజనేయ విగ్రహాల ప్రతిష్టాపన మహోత్సవం జరిగింది. దేవాలయ ప్రాంగణంలో ఇతర విగ్రహాలు, దేవాలయ గోపురంపై కలశం ప్రతిష్టించబడ్డాయి. ఈ కార్యక్రమంలో రాష్ట్ర ఆర్థిక, వైద్యారోగ్య శాఖామంత్రి టి.హరీష్‌ రావు, గ్రామీణాభివృద్ధి శాఖామంత్రి ఎర్రబెల్లి దయాకర్‌ రావు, దేవాదాయ శాఖామంత్రి అల్లోల ఇంద్రకరణ్‌రెడ్డి, మహిళా శిశు సంక్షేమ శాఖామంత్రి సత్యవతి రాథోడ్‌, రాజ్యసభ మాజీ ఎంపీ రాపోలు ఆనంద భాస్కర్, ఎమ్మెల్యేలు, ఇతర ప్రజాప్రతినిధులు, అధికారులు పాల్గొన్నారు.

## మూలాలు

వర్గం:జనగామ జిల్లా దేవాలయాలు
వర్గం:జనగామ జిల్లా పర్యాటక ప్రదేశాలు
వర్గం:విష్ణు దేవాలయాలు
బిక్రమ్ శాసనసభ నియోజకవర్గం

**బిక్రమ్ శాసనసభ నియోజకవర్గం** బీహార్ రాష్ట్రంలోని నియోజకవర్గాలలో ఒకటి. ఈ నియోజకవర్గం పాట్నా జిల్లా, పాటలీపుత్ర లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

అసెంబ్లీ నియోజకవర్గం పరిధిలో నౌబత్‌పూర్ కమ్యూనిటీ డెవలప్‌మెంట్ బ్లాక్‌, బిక్రమ్ కమ్యూనిటీ డెవలప్‌మెంట్ బ్లాక్‌లోని కౌడియా, బిందౌల్, కుంజ్వా, మచ్చల్‌పూర్ లై, సైదాబాద్, వజీర్‌పూర్, నగర్, యమునాపూర్, బిహ్తా సీడీ బ్లాక్‌లోని తారానగర్ గ్రామ పంచాయతీలు ఉన్నాయి.

## ఎన్నికైన సభ్యులు

## మూలాలు

వర్గం:బీహార్ శాసనసభ నియోజకవర్గాలు
గస్ ఆట్కిన్‌సన్

**అంగస్ అలెగ్జాండర్ పాట్రిక్ అట్కిన్సన్** (జననం 19 జనవరి 1998) ఒక ఇంగ్లీష్ క్రికెట్ ఆటగాడు . 

## దేశీయ కెరీర్
అతను 2020 బాబ్ విల్లీస్ ట్రోఫీలో సర్రే తరపున 2020 ఆగస్టు 8 న ఫస్ట్-క్లాస్ రంగప్రవేశం చేశాడు. 2020 t20 బ్లాస్ట్‌లో సర్రే తరపున 2020 ఆగస్టు 28 న తన తొలి ట్వంటీ20 ఆడాడు.  2021 రాయల్ లండన్ వన్-డే కప్‌లో సర్రే తరపున 2021 జూలై 22 న తన లిస్ట్ A రంగప్రవేశం చేశాడు. 

2022 ఏప్రిల్‌లో, ది హండ్రెడ్ 2022 సీజన్ కోసం అతన్ని ఓవల్ ఇన్విన్సిబుల్స్ కొనుగోలు చేసింది. 2022 కౌంటీ ఛాంపియన్‌షిప్ గెలిచిన సర్రే జట్టులో అట్కిన్సన్ భాగం. ది హండ్రెడ్  2023 సీజన్ కొరకు అతన్ని ఓవల్ ఇన్విన్సిబుల్స్ మళ్ళీ తీసుకుంది.

## అంతర్జాతీయ కెరీర్
న్యూజిలాండ్‌తో జరిగిన వన్‌డే, T20I సిరీస్‌ల కోసం 2023 ఆగస్టు 16  న అట్కిన్సన్ సీనియర్ ఇంగ్లండ్‌ కట్టుకు పిలుపునందుకున్నాడు. అతను T20I రంగప్రవేశం 2023 సెప్టెంబరు 1 న న్యూజిలాండ్‌తో నాలుగు మ్యాచ్‌ల సిరీస్‌లో రెండవ T20Iలో చేసాడు. ఆ మ్యాచ్‌లో 4/20 సాధించి, ఇంగ్లండ్ బౌలర్లలో తొలి T20I మ్యాచ్‌లో అత్యుత్తమ గణాంకాల రికార్డు నెలకొల్పాడు.

## మూలాలు

వర్గం:ఇంగ్లాండు క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1998 జననాలు
మిషన్ కర్మయోగి

జాతీయ సివిల్ సర్వీసుల (ఐఏఎస్, ఐపీఎస్) సిబ్బందికి సంబంధించిన శిక్షణ, ఇతర రకాల సహాయం అందించేందుకు **మిషన్ కర్మయోగి** పేరుతో కేంద్ర ప్రభుత్వం ఒక వేదికను ఏర్పాటు చేసింది.  దేశవ్యాప్తంగా సివిల్ సర్వీసులలో సంస్థగతంగా వివిధ సంస్కరణల ద్వారా సిబ్బంది, అధికారులు వారి సామర్ధ్యాలు, నైపుణ్యాలు పెంపొందించడం, వాటిని పూర్తిగా రూపాంతరం చేయడం మొదలైన వాటికి మిషన్ కర్మయోగి కృషి చేస్తుంది. భారత సివిల్ సర్వీసుల సిబ్బంది భవిష్యత్తు కోసం సంసిద్ధంగా ఉండేలా, మరింత సృజనాత్మకంగా, నిర్మాణాత్మకంగా, ఆవిష్కరణత్మకంగా, చురుకుగా పనిచేసేందుకు ; వృత్తిపరంగా, ప్రగతిశీలంగా, శక్తివంతంగా, సమర్థవంతంగా, పారదర్శకంగా, సాంకేతిక నైపుణ్యాలను అలవర్చుకొని పనిచేసేందుకు ఇది సహాయపడుతుంది. ప్రజల భాగస్వామ్య స్పృహతో జాతీయ ప్రాధాన్యతతో భవిష్యత్తు సాంకేతికతను సేవల వితరణ చేసే విధంగా సివిల్ సర్వీసులను తీర్చిదిద్దడం దీని ముఖ్య ఉద్దేశం. ఐ గాట్ కర్మయోగి వేదికగా ఆన్లైన్ శిక్షణ అందిస్తుంది.

## మూలాలు

వర్గం:మిషన్ కర్మయోగి
వర్గం:సివిల్ సర్వీసుల సిబ్బందికి శిక్షణ కార్యక్రమం
యూసుఫ్ మెహెరల్లీ

**యూసుఫ్ మెహెరల్లీ మర్చంట్** (23 సెప్టెంబర్ 1903 - 2 జూలై 1950) ఒక భారతీయ స్వాతంత్ర్య సమరయోధుడు, సామ్యవాద నాయకుడు. అతను ఎరవాడ సెంట్రల్ జైలులో ఖైదు చేయబడినప్పుడు 1942లో బొంబాయి  మేయర్‌గా ఎన్నికయ్యాడు. అతను నేషన్ మిలిషీయా బాంబే యూత్ లీగ్ ,కాంగ్రెస్ సోషలిస్ట్ పార్టీ స్థాపకుడు, అనేక రైతు,  ట్రేడ్ యూనియన్ ఉద్యమాలలో పాత్ర పోషించాడు.అతను 'సైమన్ గో బ్యాక్' అనే పదాన్ని ఉపయోగించాడు. అతను బ్రిటిష్ సామ్రాజ్యం నుండి స్వాతంత్ర్యం కోసం భారతదేశం చివరి దేశవ్యాప్త ప్రచారం కోసం మహాత్మా గాంధీ తో పాటు క్విట్ ఇండియా ఉద్యమంలో భాగం. అతను భూగర్భ ఉద్యమంలో పాల్గొన్నాడు, క్విట్ ఇండియా ఉద్యమంలో ముందంజలో ఉన్నాడు.

## రచనల జాబితా

# *ఏమి చదవాలి: ఒక స్టడీ సిలబస్* (1937)
#   భారత నాయకులు (1942)
#   ఎ ట్రిప్ టు పాకిస్థాన్ (1944)
#   ది మోడరన్ వరల్డ్: ఎ పొలిటికల్ స్టడీ సిలబస్, పార్ట్ 1 (1945)
#   ది ప్రైస్ ఆఫ్ లిబర్టీ (1948)
#   భూగర్భ ఉద్యమం (1942)

## మూలాలు

వర్గం:20వ శతాబ్దపు భారతీయ ముస్లింలు
వర్గం:క్విట్ ఇండియా ఉద్యమం
వర్గం:భారతీయ సోషలిస్టులు
వర్గం:1903 జననాలు
వర్గం:1950 మరణాలు
వర్గం:ముంబై మేయర్లు
వర్గం:మహారాష్ట్ర స్థానిక రాజకీయ నాయకులు
హృద్ధమని వ్యాకోచ చికిత్స (కరోనరీ యాంజియోప్లాస్టీ)

## హృద్ధమనుల వ్యాకోచ చికిత్స (కరోనరీ యాంజియోప్లాస్టీ)
హృద్ధమనులలో ధమనీ కాఠిన్యం వలన, ధమనుల లోపలి పరిమాణం తగ్గి సంకోచాలు కలిగి  హృదయకండరానికి రక్తప్రసరణ లోపిస్తే ఆ రక్తప్రసరణ లోపం (హృద్ధమనుల వ్యాధి) గుండెనొప్పిగా కాని, గుండెపోటుగా కాని కనిపించవచ్చు. గుండెపోటు కలిగినప్పుడు గుండె కండరములో కొంత భాగం ప్రసరణరహిత మరణం (మయోకార్డియల్ ఇన్ఫార్క్షన్) పొందుతుంది. రక్తప్రసరణ లోపం గుండెనొప్పిగా కనిపించినప్పుడు, ఆ గుండెనొప్పి స్థిరమైన గుండెనొప్పి కావచ్చు, లేక అస్థిరమైన గుండెనొప్పి కావచ్చు. స్థిరమైన గుండెనొప్పి శరీరపు శ్రమవలన కలిగి విశ్రాంతితో గాని నైట్రోగ్లిసరిన్ తో గాని తగ్గుతుంది. అస్థిరమైన గుండెనొప్పి శ్రమ లేకుండానే కలిగి చాలాసేపు ఉంటుంది. హృద్ధమనులలో సంకోచాలు తీవ్రంగా ఉన్నప్పుడు ఆ సంకోచాలను వ్యాకోచింపజేసే ప్రక్రియ హృద్ధమనుల వ్యాకోచ చికిత్స.

ఈ చికిత్సలో హృద్ధమనులలో ధమనీకాఠిన్యం వలన సంకుచితమైన భాగాలను వ్యాకోచింపచేసి ఆ భాగాల్లో లోహపు జాలికలను వ్యాకోచసాధనాలుగా ***(స్టెంట్స్)*** అమర్చుతారు. హృద్ధమనులను వ్యాకోచింపచేయుట వలన హృదయకండరానికి రక్తప్రసరణ పునరుద్ధింపబడుతుంది. 
thumb|హృద్ధమనుల చిత్రీకరణలో ఎడమ హృద్ధమని మూలంలోను (మీద సూచించిన), వామపరిభ్రమణ ధమనిలోను (క్రింద సూచించిన) సంకోచాలు.

## విధానం
ఊరుధమని లేక ముంజేతిలో వెలుపలిధమని ద్వారా వ్యాకోచింపబడే బుడగ గల కృత్రిమ నాళికను చొప్పించి బృహద్ధమని గుండా ఆ నాళికను
thumb|హృద్ధమనిలో వ్యాకోచ సాధనం
హృద్ధమని లోనికి చొప్పిస్తారు. సంకుచిత భాగాలను చేరుకొన్నాక బుడగను వ్యాకోచింపచేసి సంకుచితభాగాన్ని వ్యాకోచింపచేస్తారు. ఆ తరువాత ఆ భాగములో లోహపు జాలిక వ్యాకోచసాధనాన్ని (స్టెంట్) హృద్ధమని గోడకి ఆనుకొనునట్లు అమర్చుతారు. ఈ సాధనం ధమనిలోపలి గోడపై కొవ్వును క్రిందకు అణచి ధమని లోపలి పరిమాణాన్ని పెంచిఉంచుతుంది.

## ప్రయోజనాలు
ఈ ధమనీవ్యాకోచ ప్రక్రియ వలన హృదయకండరానికి రక్తప్రసరణ మెరుగవుతుంది. అందువలన గుండెపోటు కలిగిన వారిలో హృదయకండర నష్టం లేకుండా ఉండడమో లేక తక్కువ అవడమో జరుగుతుంది. గుండె పనితీరు మెరుగవుతుంది. ఉపద్రవాలు తగ్గుతాయి. గుండెపోటు లేక గుండెనొప్పి మాత్రమే ఉన్నవారిలో గుండెనొప్పులు ఛాతిలో బిగుతు, ఆయాసం తగ్గి రోగులు వారి దైనందిక కార్యక్రమాలు నడుపుకోగలుగుతారు. వ్యాయామశక్తి కూడా మెరుగవుతుంది. వాడవలసిన మందులు తగ్గుతాయి. హృద్ధమని వ్యాకోచప్రక్రియలు హృద్ధమనులలో అవరోధ అధిగమన శస్త్రచికిత్సల ( కరోనరీ బైపాస్ సర్జరీలు) కంటె తేలిక, తక్కువసమయం తీసుకుంటాయి.

## మూలాలు

వర్గం:ధమనులు
వర్గం:వైద్యము
రామచంద్రరాజు

**రామచంద్రరాజు** (జననం 1980 జూలై 7) ప్రధానంగా కన్నడ, తెలుగు, మలయాళం, తమిళ చిత్రాలలో నటించే భారతీయ నటుడు. K.G.F ఫిల్మ్ సిరీస్‌లో ప్రతినాయకుడు గరుడ పాత్రలో అతను ప్రసిద్ధిచెందాడు. దీంతో ఆయనను **గరుడ రామ్** అని పిలుస్తున్నారు,

## కెరీర్
ఆయన కన్నడ సినిమా నటుడు యశ్ బాడీగార్డ్‌గా కెరీర్ మొదలుపెట్టాడు. ఆ తరువాత K.G.F: చాప్టర్ 1 (2018)తో నటుడుగా రంగప్రవేశంచేసాడు. ఆయన ఈ చిత్రంలో ప్రతినాయకుడిగా నటించాడు. ఇందులో గరుడ పాత్రను పోషించినందుకు ఆయన ప్రశంసలు పొందాడు. దీంతో ఆయనికి అనేక తమిళ, కన్నడ భాషా చిత్రాలలో కూడా ఆఫర్లు వచ్చాయి. బక్కియరాజ్ కన్నన్ దర్శకత్వం వహించిన సుల్తాన్‌లో ఆయన విలన్‌గా నటించాడు. ఐ. అహ్మద్ దర్శకత్వంలో జన గణ మన, యానై, ఉలగనాయగన్ 233లలో కూడా నటించాడు.

## ఫిల్మోగ్రఫీ

## అవార్డులు

## మూలాలు

వర్గం:1980 జననాలు
వర్గం:భారతీయ సినిమా నటులు
వర్గం:తమిళ సినిమా నటులు
వర్గం:తెలుగు సినిమా నటులు
వర్గం:కన్నడ సినిమా నటులు
వర్గం:సౌత్ ఇండియన్ ఇంటర్నేషనల్ మూవీ అవార్డ్స్ విజేతలు
సాదిక్ మహ్మద్

**సాదిక్ మొహమ్మద్**, పాకిస్తానీ మాజీ క్రికెటర్. 

## జననం
సాదిక్ మొహమ్మద్ 1945, మే 3న గుజరాత్ లోని జునాగఢ్ లో జన్మించాడు. చిన్నతనంలో కరాచీలోని చర్చి మిషన్ స్కూల్ లో చదివాడు.  పాకిస్తాన్ బ్యాట్స్‌మెన్ హనీఫ్,  ముస్తాక్ మొహమ్మద్‌ల తమ్ముడు.

## క్రికెట్ రంగం
1969లో పాకిస్థాన్, న్యూజిలాండ్ మధ్య జరిగిన మొదటి టెస్టుతో టెస్టు క్రికెట్ లోకి అరంగేట్రం చేశాడు. 1981లో వెస్టిండీస్‌తో జరిగిన 4వ టెస్టులో తన చివరి టెస్టు ఆడాడు. ఇతను గ్లౌసెస్టర్‌షైర్ తరపున కౌంటీ క్రికెట్ ఆడాడు.

## కోచ్‌గా
2010 ఆసియా క్రీడల్లో కాంస్యం సాధించిన పాకిస్థాన్ క్రికెట్ జట్టుకు కూడా సాదిక్ కోచ్‌గా పనిచేశాడు. ఇతను 2000లో ఒక వన్డే మ్యాచ్ కు అంపైర్ గా పనిచేశాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1945 జననాలు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
తౌఫీక్ ఉమర్

**తౌఫీక్ ఉమర్** (జననం 1981 జూన్ 20) పాకిస్తానీ మాజీ క్రికెటర్. 2001 - 2014 మధ్య పాకిస్తాన్ జాతీయ క్రికెట్ జట్టుకు ప్రాతినిధ్యం వహించాడు. ఉమర్ 2004-05 సీజన్ కంటే ముందు తొలగించబడటానికి ముందు మూడు సీజన్లలో ఒక సాధారణ టెస్ట్ ఓపెనింగ్ బ్యాట్స్‌మన్ గా ఆడాడు. 2020 మే 23న, ఇతను కరోనా-19కి పాజిటివ్ పరీక్షించాడు. ఇతను 2020 జూన్ లో కరోనావైరస్ నుండి విజయవంతంగా కోలుకున్నాడు.

## అంతర్జాతీయ కెరీర్
ఉమర్ వన్డేల కంటే ఎక్కువగా టెస్టులు ఆడాడు. వరుసగా ఎనిమిది వన్డేలు ఆడేవరకు 2003 వరకు వన్డే జట్టులో అతనికి సుదీర్ఘ పరుగు ఇవ్వలేదు. అయితే, ఇతను 2001 ఆగస్టు, 2004 ఏప్రిల్ మధ్య ఆడిన 24 టెస్టుల్లో కేవలం రెండింటిని మాత్రమే కోల్పోయాడు. 17 టెస్టుల తర్వాత అతను దక్షిణాఫ్రికాతో రెండు టెస్టుల సిరీస్‌లో 50 కంటే ఎక్కువ నాలుగు స్కోర్లు చేసిన తర్వాత అతని బ్యాటింగ్ సగటు 48.03కి చేరుకుంది.

2010లో దక్షిణాఫ్రికా సిరీస్‌కి పాకిస్థాన్ జట్టులోకి తిరిగి పిలిపించబడ్డాడు. వెస్టిండీస్‌పై, ఇతను యుఎఈలో శ్రీలంకపై ఒక సెంచరీ, తర్వాత అద్భుతమైన డబుల్ సెంచరీ చేశాడు. 2012లో శ్రీలంక వరకు పాకిస్తాన్ తరపున ఆడటం కొనసాగించాడు. సిరీస్ తర్వాత, ఇతను 2014లో న్యూజిలాండ్‌తో జరిగిన ఒకే టెస్ట్ మ్యాచ్‌కు తిరిగి వచ్చే వరకు జట్టు నుండి తొలగించబడ్డాడు. ఇతను రెండు ఇన్నింగ్స్‌లలో 16, 4 మాత్రమే చేశాడు. జట్టు నుండి తొలగించబడ్డాడు.

## దేశీయ క్రికెట్
2005-06లో టూరింగ్ ఇంగ్లాడ్ XIకి వ్యతిరేకంగా పాకిస్తాన్ తరపున ఆడుతూ, పాకిస్తానీ సెలెక్టర్ల మనస్సులలో కొనసాగాడు. పాకిస్థానీ దేశీయ పోటీలలో లాహోర్ రవి, హబీబ్ బ్యాంక్ లిమిటెడ్ తరపున ఆడటం కొనసాగించాడు.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:1981 జననాలు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
రమీజ్ రాజా

**రమీజ్ హసన్ రాజా** (జననం 1962, ఆగస్టు 14) పాకిస్తాన్ క్రికెట్ అడ్మినిస్ట్రేటర్, వ్యాఖ్యాత, యూట్యూబర్, మాజీ క్రికెటర్. 2021 సెప్టెంబరు - 2022 డిసెంబరు మధ్య పాకిస్తాన్ క్రికెట్ బోర్డ్ 35వ ఛైర్మన్‌గా పనిచేశాడు.

రాజా 1980లు - 1990లలో పాకిస్థాన్‌కు (అడపాదడపా కెప్టెన్‌గా) ప్రాతినిధ్యం వహించాడు. ఇతను తన యూట్యూబ్ ఛానెల్ *రమీజ్ స్పీక్స్‌లో* క్రికెట్ గురించి కూడా మాట్లాడాడు.

## ప్రారంభ జీవితం, విద్య
రాజా పంజాబీ కుటుంబంలో జన్మించాడు. ఇతని తల్లిదండ్రులు భారతదేశ విభజన సమయంలో రాజస్థాన్‌లోని భారతీయ నగరం జైపూర్ నుండి వలస వచ్చారు. ఇతని అత్తగారు ఢిల్లీ నుండి, ఇతని మామ హర్యానాలోని కర్నాల్ నుండి వచ్చారు.

ఇతని తండ్రి సలీమ్ అక్తర్ బ్రిటీష్ వలసరాజ్యాల కాలంలో క్రికెట్ ఆటగాడు. విభజన తర్వాత ముల్తాన్,  సర్గోధకు ఆడాడు. ఇతని సోదరుడు వసీం రాజా, ఇతని కజిన్ అతిఫ్ రవూఫ్ పాకిస్తాన్ జాతీయ క్రికెట్ జట్టు కోసం ఆడాడు, మరొక సోదరుడు జయీమ్ రాజా ఫస్ట్ క్లాస్ క్రికెట్ కూడా ఆడాడు.

రాజా బహవల్పూర్ లోని సాదిక్ పబ్లిక్ స్కూల్, లాహోర్ లోని ఐచిసన్ కళాశాల, లాహోర్ ప్రభుత్వ కళాశాల విశ్వవిద్యాలయంలలో చదివాడు.

## దేశీయ క్రికెట్
రమీజ్ 1978లో ఫస్ట్ క్లాస్ క్రికెట్‌లోకి అరంగేట్రం చేసాడు. లిస్ట్ ఎలో 9,000 పైగా పరుగులు, ఫస్ట్ క్లాస్ మ్యాచ్‌లలో 10,000 పరుగులు చేశాడు. ఇతను పాకిస్తాన్‌లో 10,000 ఫస్ట్ క్లాస్ పరుగులు సాధించిన కొద్దిమందిలో ఒకడిగా రికార్డు సాధించాడు. ఇంగ్లాండ్‌పై మ్యాచ్ కి ఇతనికి జాతీయ జట్టు నుండి పిలుపు వచ్చింది. ఇతను పాకిస్థాన్ దేశవాళీ క్రికెట్‌లో ఆడుతున్న ప్రముఖ బ్యాటర్‌గా పరిగణించబడ్డాడు.

## అంతర్జాతీయ క్రికెట్
ఇంగ్లాండ్‌తో టెస్టు మ్యాచ్‌లో ఆడే అవకాశాన్ని అందుకున్నాడు.  అయితే, ప్రతి ఇన్నింగ్స్‌లో 1 పరుగుతో ఔటయ్యాడు. పాకిస్తాన్ జట్టులో పలువురు ఆటగాళ్ళ రిటైర్మెంట్‌తో, ఫస్ట్-క్లాస్ క్రికెట్‌లో అతని సంవత్సరాల అనుభవం సహాయంతో, రాజా జాతీయ జట్టులో స్థానం సంపాదించగలిగాడు.

రమీజ్ 13 సంవత్సరాలపాటు అంతర్జాతీయ క్రికెట్ ఆడాడు. 57 టెస్ట్ మ్యాచ్‌లలో కెరీర్ సగటు 31.83తో రెండు సెంచరీలు చేశాడు. వన్డే ఇంటర్నేషనల్ ఎరీనాలో, అతను 198 మ్యాచ్‌లు ఆడి 9 సెంచరీలు చేశాడు.1987 ప్రపంచ కప్‌లో సెమీ-ఫైనల్‌కు చేరుకున్న జాతీయ జట్టులో సభ్యుడిగా ఉన్నాడు. ఆస్ట్రేలియాలో జరిగిన 1992 ప్రపంచ కప్‌లో 2 సెంచరీలు (అజేయంగా నిలిచిన న్యూజిలాండ్‌పై ఒక సెంచరీతోపాటు) సాధించాడు. టోర్నమెంట్ సెమీ-ఫైనల్స్‌లో పాకిస్థాన్‌కు చోటు కల్పించిన మ్యాచ్ విన్నింగ్ ప్రదర్శనకు అతను మ్యాన్ ఆఫ్ ది మ్యాచ్ అందుకున్నాడు. ఇంగ్లాండ్‌తో జరిగిన ఫైనల్‌లో పాకిస్థాన్‌కు ప్రపంచకప్‌ను అందించిన ఫైనల్ క్యాచ్‌ను రమీజ్ అందుకున్నాడు. ఇది అతని క్రికెట్ కెరీర్‌ను ఉన్నత స్థానానికి చేర్చింది. ఈ విజయం సాధించిన ఒక సంవత్సరంలోనే అతను ఫామ్‌ను కోల్పోయి, జాతీయ జట్టు నుండి తొలగించబడ్డాడు.

## వ్యాఖ్యాన వృత్తి
2006లో పాకిస్థాన్‌తో జరిగిన ఇంగ్లండ్ టెస్ట్ సిరీస్‌లో *టెస్ట్ మ్యాచ్ స్పెషల్*, స్కై స్పోర్ట్స్‌లో వ్యాఖ్యాతగా పనిచేశాడు. పాకిస్తాన్ క్రికెట్ బోర్డ్ చీఫ్ ఎగ్జిక్యూటివ్‌గా కూడా పనిచేశాడు. అయితే పెరుగుతున్న మీడియా కట్టుబాట్లను పేర్కొంటూ 2004 ఆగస్టులో తన ఉద్యోగానికి రాజీనామా చేశాడు. ఇతను పాకిస్తాన్ క్రికెట్ జట్టు పర్యటనలతోపాటు అనేక దేశవాళీ టోర్నమెంట్‌లు, అంతర్జాతీయ ఐసీసీ టోర్నమెంట్‌లలో వ్యాఖ్యానించడం కొనసాగిస్తున్నాడు.

## మూలాలు

## బాహ్య లింకులు
* 
* Ramiz Raja on 

వర్గం:జీవిస్తున్న ప్రజలు
వర్గం:1962 జననాలు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:క్రికెట్ వ్యాఖ్యాతలు
క‌ర్రి సంధ్యారెడ్డి

**క‌ర్రి సంధ్యారెడ్డి** తెలంగాణకు చెందిన ఎన్ఆర్ఐ. ఈవిడ 2023 సెప్టెంబరు 5న ఆస్ట్రేలియాలో డిప్యూటీ మేయర్‌గా ఎన్నికై, ఈ ఘనత సాధించిన తొలి భారతీయ సంతతి మహిళగా గుర్తింపు పొందింది.

## జననం, విద్య
సంధ్యారెడ్డి తెలంగాణ రాష్ట్ర రాజధాని హైదరాబాదులోని ఖైరతాబాదులో పటోళ్ళ శంకర్‌రెడ్డి, సరళారెడ్డి దంపతులకు జన్మించింది. అబిడ్స్‌లోని స్టాన్లీ స్కూల్‌, సెయింట్‌ఆన్స్‌లో చదివింది. కేంద్రియ విశ్వవిద్యాలయం నుంచి న్యాయవాద పట్టా అందుకుంది. ఉస్మానియా విశ్వవిద్యాలయం ఎంఏ పూర్తిచేసింది. ఆస్ట్రేలియా జాతీయ విశ్వవిద్యాలయంలో మైగ్రేషన్ లా డిగ్రీ పొంది, ఇమ్మిగ్రేషన్ న్యాయవాదిగా పనిచేసింది.

## వివాహం, కుటుంబం
ఆస్ట్రేలియాలో స్థిరపడిన కర్రి బుచ్చిరెడ్డితో 1991లో సంధ్యారెడ్డి వివాహం జరిగింది. వారికి ఇద్దరు (నీల్, నిఖిల్ రెడ్డి) కుమారులు ఉన్నారు. నిఖిల్ రెడ్డి 2023 ఆస్ట్రేలియా జాతీయ చదరంగ ఛాంపియన్ గా నిలిచాడు.

## రాజకీయ జీవితం
2022లో జరిగిన ఆస్ట్రేలియాలోని స్ట్రాత్‌ఫీల్డ్‌ స్థానిక ఎన్నికల్లో స్వతంత్ర అభ్యర్థిగా పోటీచేసిన సంధ్యారెడ్డి, ఆస్ట్రేలియాలో పెద్ద పార్టీలైన లేబర్‌, లిబర్‌ పార్టీల అభ్యర్థులను వెనక్కినెట్టి కౌన్సిలర్‌గా గెలిచింది. 2023 సెప్టెంబరు 5న జరిగిన సాధారణ కౌన్సిల్‌ సమావేశంలో కౌన్సిలర్‌ కరెన్‌ పెన్సబెన్‌ మేయర్‌గా, కౌన్సిలర్‌ సంధ్యారెడ్డి డిప్యూటీ మేయర్‌గా ఎన్నికయ్యారు. స్ట్రాత్‌ ఫీల్డ్‌ కౌన్సిల్‌ చరిత్రలోనే ఇద్దరు మహిళలు మేయర్‌, డిప్యూటీ మేయర్‌ పదవులను అధిరోహించడం ఇదే తొలిసారి.

## సామాజిక సేవ
సేవా కార్యక్రమాల్లో పాల్గొన్నది. స్ట్రాత్‌ఫీల్డ్‌ లోని హోమ్ బుష్ కమ్యూనిటీ సెంటర్ లో భారత మాజీ ప్రధాని పీవీ నరసింహారావు కాంస్య విగ్రహం ఏర్పాటుకు కృషిచేసింది. సామాజికు సేవకు 2020లో ‘స్ట్రాత్‌ ఫీల్డ్‌ సిటిజన్‌ ఆఫ్‌ ది ఇయర్‌ అవార్డు’ అందుకుంది.

## మూలాలు

వర్గం:ప్రవాస భారతీయులు
వర్గం:హైదరాబాదు వ్యక్తులు